**ПОЗИВ ЗА ДОСТАВЉАЊЕ ПОНУДА**

За пружање неконсултантских услуга у оквиру пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”, а у складу са поступком предвиђеним Прилогом бр. 3 из Споразума између Владе Швајцарске Конфедерације и Владе Републике Србије у вези са донацијом за наведени пројекат

**Позиција:** **Консултант за развој стандарда за самовредновање и спољашње вредновање квалитета рада јавно признатог организатора активности образовања одраслих**

Канцеларија за дуално образовање и Национални оквир квалификација добила је донацију Швајцарске Конфедерације преко Швајцарске агенције за развој и сарадњу (СДЦ) за реализацију пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији” за период од 2. децембра 2022. године до 30. септембра 2026. године. За пружање подршке Канцеларији у имплементацији пројекта биће ангажован тим консултанта који ће реализовати активности предвиђене пројектним задатком, међу којима је и консултант за развој стандарда за самовредновање и спољашње вредновање квалитета рада јавно признатог организатора активности образовања одраслих.

1. **Циљеви ангажовања**

Oд ангажованог консултаната се очекује подршка имплементацији пројектних активности у складу са пројектним задацима, како би се омогућило ефикасно достизање планираних пројектних резултата и исхода.

1. **Контекст задатка**

Циљ пројекта је да пружи подршку за даљи развој ефикасног и транспарентног система који омогућава сарадњу између образовних институција и света рада. Дуални систем образовања показао се као модел који омогућава да се ефикасније премости јаз између образовања и запошљавања кроз стицање вештина, знања и способности у складу са стандардом квалификација. Наредни кораци у развоју дуалног система обухватају успостављање оквира за праћење и евалуацију, како би се осигурао квалитет Националног модела дуалног образовања. Значај успостављања оквира за праћење и евалуацију препознат је у Стратегији развоја образовања до 2030. године и у Програму економских реформи, кроз планиране активности на унапређењу законодавства, изградњу капацитета на различитим нивоима и подршку дигитализацији.

Истовремено, унапређивање концепта целоживотног учења ће допринети побољшању положаја особа са ниским квалификацијама или без квалификација. Идентификација 2 квалификација за којима постоји потреба на тржишту рада и додатне могућности за преквалификацију или доквалификацију допринеће бољој усклађености између понуде и потражње радне снаге. Кроз пројектне активности планирано је јачање капацитета институција за подршку и спровођење активности образовања одраслих, као и праћење и евалуацију резултата ових активности.

Како би се системом дуалног образовања и целоживотним учењем ефикасно управљало, неопходни су транспарентан систем квалификација и релевантне информације који би омогућили неопходно праћење резултата и доношење одлука на основу података.

Очекивани исходи пројекта су:

1. Унапређен систем дуалног образовања, које омогућава лакши прелазак са образовања на запослење,
2. Унапређена ефикасност и транспарентност образовног система кроз дигитализацију процеса и процедура,
3. Унапређен систем НОКС-а у контексту целоживотног учења.

Ови исходи биће достигнути кроз интензивне и међусобно повезане активности предвиђене пројектним задатком. Јединица за имплементацију пројекта и ангажовани консултанти биће задужени за пружање неопходне подршке и реализацију предвиђених активности.

1. **Задаци Консултанта**

У оквиру Пројектног задатка од консултанта се очекује реализација следећих активности:

1. Развијање методологије и плана рада;
2. Организација рада и активности радне групе / консултативног тела коју је именовало Министарство просвете;
3. Анализа примене постојећих стандарда за ревидирање стандарда квалитета за неформално учење, признавање претходног учења и каријерно вођење и саветовање;
4. Припрема нацрта предлога за ревидирање стандарда квалитета за неформално учење, признавање претходног учења и каријерно вођење и саветовање;
5. Спровођење консултативног процеса са свим релевантним актерима;
6. Припрема финалне верзије предлога за ревидирање стандарда за неформално учење, признавање претходног учења каријерно вођење и саветовање и припрема предлога Правилника о стандардима;
7. Израда смерница за примену ревидираних стандарда квалитета за неформално учење, признавање претходног учења и каријерног вођења и саветовања.
8. **Заинтересовани консултант треба да испуњава следеће услове**

Квалификације и вештине:

* Минимум мастер ниво у области образовања, педагогије или сродних области (ниво 7.1 НОКС-а)
* Познавање законодавног и институционалног оквира система образовања
* Аналитичке способности и способност доношења одлука на основу података
* Способност комуницирања резултата анализа и препорука на разумљив начин

Професионално искуство:

* Најмање десет (10) година професионалног искуства у области образовања, укључујући искуство у развоју, имплементацији или евалуацији осигурања квалитета у образовању

Специфично професионално искуство:

* Најмање пет (5) година искуства у развоју, имплементацији или евалуацији стандарда у образовању, искуство у области развоја или евалуације стандарда у неформалном образовању сматраће се за предност
* Искуство у организацији и реализацији консултативних процеса са различитм социјалним партнерима у области образовања сматраће се за предност
* Искуство у реализацији обука у области имплементације процедура и стандарда у образовању сматраће се за предност
* Искуство/претходно ангажовање у пројектима у областима релевантним за пројектни задатак сматраће се за предност
1. **Трајање ангажмана**

Ангажман ће се спроводити у оквиру пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”, а кандидат који буде изабран на основу својих квалификација биће ангажован у периоду од марта до маја 2024. године.

1. **Избор кандидата**

Избор консултанта ће се вршити на основу квалификација за реализацију радног задатка, у складу са поступком предвиђеним Прилогом бр. 3 из Споразума између Владе Швајцарске Конфедерације и Владе Републике Србије у вези са донацијом за пројекат „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”.

**Заинтересовани кандидати ће подносити понуде у затвореним ковертама најкасније до 11.03.2024. године до 12:00 часова, поштом или лично на адресу:**

Канцеларија за дуално образовање и Национални оквир квалификација

Немањина 22-26

11000 Београд

са назнаком „ПОНУДА за пружање услуга консултанта за развој стандарда за самовредновање и спољашње вредновање квалитета рада јавно признатог организатора активности образовања одраслих”.

**Понуда треба да садржи биографију са детаљним информацијама о искуству понуђача консултантских услуга и финансијску понуду[[1]](#footnote-1) за реализацију пројектних активности у динарима (бруто)**.

Детаљије информације о предвиђеним активностима и условима ангажовања дате су у Пројектном задатку. За додатне информације можете се обратити у писаној форми на електронску адресу: kancelarija@dualnok.gov.rs.

**ФИНАНСИЈСКА ПОНУДА**

У оквиру пројектног задатка развој стандарда за самовредновање и спољашње вредновање квалитета рада јавно признатог организатора активности образовања одраслих

|  |  |  |
| --- | --- | --- |
| **Бр.**  | Активности | **Понуђена бруто цена** |
| 1.  | Реализација активности и исхода предвиђених пројектним задатком | РСД |
|  | **Укупно** | **РСД** |

Укупна вредност понуде је: \_\_\_\_\_\_\_\_\_\_\_\_ РСД.

У финансијску понуду су укључени сви пратећи трошкови у вези са реализацијом Пројектног задатка.

Датум: \_\_\_\_\_\_\_\_\_\_\_\_\_\_\_\_\_

 Потпис

1. Према обрасцу у прилогу [↑](#footnote-ref-1)